C 22/40

Uverejnenie oznámenia o schválení štandardnej zmeny špecifikácie výrobku v súvislosti s názvom v sektore vinohradníctva a vinárstva v zmysle článku 17 ods. 2 a 3 delegovaného nariadenia Komisie (EÚ) 2019/33

(2021/C 22/09)

Toto oznámenie sa uverejňuje v súlade s článkom 17 ods. 5 delegovaného nariadenia Komisie (EÚ) 2019/33 (1).

OZNÁMENIE O SCHVÁLENÍ ŠTANDARDNEJ ZMENY, KTOROU SA MENÍ JEDNOTNÝ DOKUMENT

„COTEAUX DU GIENNOIS“

PDO-FR-A0394-AM01

Dátum oznámenia: 5. 11. 2020

OPIS A DÔVODY SCHVÁLENEJ ZMENY

1. Odkaz na úradný zemepisný kódex

Doplnil sa odkaz na úradný zemepisný kódex pre zemepisnú oblasť a oblasť v bezprostrednej blízkosti. Ide o redakčnú zmenu, ktorá nemá vplyv na tieto dve oblasti.

Body 6 a 9 jednotného dokumentu sa zmenili zodpovedajúcim spôsobom.

2. Pravidlá rezu

Pre odrodu Pinot Noir sa zavádza krátky rez (vedenie Gobelet alebo vejárovitá palmeta) s najviac 12 očkami na ker a s rezom na čapíky s najviac 2 očkami. V prípade odrody Gamay N vedenej krátkym rezom sa rez vykonáva na čapíky s maximálne 2 očkami.

Povolenie krátkeho rezu vedením Gobelet v prípade odrody Pinot Noir ako doplnok ďalších už povolených postupov umožní lepšie ovládanie výnosov, najmä pokiaľ ide o odolné klony tejto odrody, ktoré sa pestovali skôr. Technické majstrovstvo vinárov sa potvrdzuje. Tento spôsob rezu má umožniť zlepšenie kvality hrozna, a teda vín. V neposlednom rade umožní znížiť výrobné náklady súvisiace s činnosťami podlomu a cizelovania, ktoré si vyžadujú vedenie Guyotovým rezom.

Pravidlá rezu sa tak stávajú rovnaké pre odrody Pinot Noir a Gamay, t. j. na všetky sa používa krátky rez (vedenie Gobelet alebo vejárovitá palmeta) s najviac 12 očkami na ker a s rezom na čapíky s najviac 2 očkami. Tieto maximálne hodnoty umožňujú zohľadniť udržanie kvality červených a ružových vín s chráneným označením.

Bod 5 jednotného dokumentu sa zmenil zodpovedajúcim spôsobom.

3. Zrelosť hrozna

Zvýšil sa obsah cukru v hrozne a minimálny prirodzený obsah alkoholu v obj. %.

Čoraz častejšie obdobia sucha spolu so zlepšením kvality pestovateľských postupov (podlom, vylamovanie zálistkov, odlisťovanie, cizelovanie) vedú k zvýšeniu obsahu cukru v hrozne.

Bod 3 jednotného dokumentu sa zmenil zodpovedajúcim spôsobom.

4. Osobitné enologické postupy

Zvýšenie maximálneho celkového alkoholu po obohatení z 12,5 obj. % na 13 obj. %.

Táto zmena súvisí s klimatickými podmienkami a podmienkami dozrievania hrozna, ktoré možno pozorovať za niekoľko posledných vinohradníckych sezón. Nejde teda o zvýšenie povolenej miery obohacovania – táto možnosť bude aj naďalej vyhradená pre výnimočné situácie, vlhké a chladné roky a veľmi suché roky. Toto zvýšenie bude okrem toho pre vinárov flexibilnejšie z technického hľadiska.

Body 3 a 4 jednotného dokumentu sa zmenili zodpovedajúcim spôsobom.

5. Zavlažovanie

Vypustenie zákazu zavlažovania

Platné vnútroštátne predpisy zakazujú zavlažovanie od 1. mája do zberu. Odteraz možno vinič zavlažovať po zbere a pred 1. májom, najmä podľa potreby mladých sadeníc.

Táto zmena nemá vplyv na jednotný dokument.

6. Obeh vín medzi oprávnenými skladovateľmi

V kapitole 1 oddiele IX bode 5 sa vypúšťa písmeno b) o dátume uvedenia vín do obehu medzi oprávnenými prevádzkovateľmi skladov.

Táto zmena nemá vplyv na jednotný dokument.

7. Prechodné opatrenia

Zo špecifikácie výrobku sa vypustili prechodné opatrenia, ktorých platnosť uplynula. Táto zmena nemá vplyv na jednotný dokument.

8. Hlavné kontrolované body

Hlavné kontrolované body sa zrevidovali s cieľom zjednodušiť ich metódy hodnotenia.

Táto zmena nemá vplyv na jednotný dokument.

JEDNOTNÝ DOKUMENT

1. názov výrobku

Coteaux du Giennois

2. Druh zemepisného označenia

CHOP – chránené označenie pôvodu

3. Kategórie vinohradníckych/vinárskych výrobkov

1. Víno

4. Opis vína (vín)

Ide o biele, červené a ružové tiché vína, ktoré majú tieto hlavné analytické vlastnosti:

— Minimálny prirodzený obsah alkoholu: 10,5 obj. %.

— Šarže vína pripravené na predaj ako sudové alebo fľašové vína majú obsah skvasiteľných cukrov (glukózy a fruktózy) maximálne 4 gramy na liter v prípade bielych a ružových vín a maximálne 2,5 gramu na liter v prípade červených vín.

— Celkový obsah alkoholu vo vínach nesmie byť po obohatení vyšší ako 13,5 obj. %.

— Obsah kyseliny jablčnej v prípade šarží červeného vína pripravených na predaj ako sudové alebo fľašové vína je maximálne 0,3 gramu na liter.

Obsah prchavých kyselín, celková kyslosť a celkový obsah oxidu siričitého zodpovedajú hodnotám stanoveným v predpisoch EÚ.

Biele vína sú suché a vyznačujú sa mineralitou a sviežosťou. Najčastejšie sa vyznačujú arómami duly a bielych kvetov.

Ružové vína sú jemné a delikátne, pri nástupe sa často vyznačujú ľahkými korenistými tónmi a na konci ovocnými tónmi s arómami zrelého ovocia a vinohradníckej broskyne.

V červených vínach sa spája rafinovanosť a ovocnosť. Často sa objavujú zmiešané arómy drobného červeného a čierneho ovocia a korenistých tónov.

Všeobecné analytické vlastnosti Maximálny celkový obsah alkoholu (v obj. %): Minimálny skutočný obsah alkoholu (v obj. %) Minimálna celková kyslosť: Maximálny obsah prchavých kyselín (v miliekvivalentoch na liter): Maximálny celkový obsah oxidu siričitého (v miligramoch na liter):

5. Vinárske výrobné postupy

a) Osobitné enologické postupy

Osobitný enologický postup

Pri výrobe ružových vín je zakázané používať enologické aktívne uhlie, či už samostatne, alebo v prípravkoch. Akékoľvek tepelné spracovanie zozberaného hrozna pri teplote vyššej ako 40 °C je zakázané, ak hneď po ňom nasleduje oddelenie muštu od pevných častí. Používanie kúskov dreva je zakázané. Pri červených vínach je povolené zahusťovanie hroznového muštu, pričom čiastočnou koncentráciou sa počiatočný objem nesmie znížiť o viac ako 10 %. Celkový obsah alkoholu vo vínach nesmie byť po obohatení vyšší ako 13 obj. %.

Okrem uvedených ustanovení musia vína z hľadiska enologických postupov spĺňať požiadavky stanovené na úrovni EÚ a v zákonníku poľnohospodárstva a morského rybolovu.

Pestovateľský postup

a) Minimálna hustota výsadby je 5 700 krov na hektár. Vzdialenosť medzi radmi viniča nesmie byť väčšia ako 1,40 m a vzdialenosť medzi krami v jednom rade nesmie byť menšia ako 0,80 m a väčšia ako 1,25 m.

b) Používajú sa tieto spôsoby rezu viniča: Odrody Sauvignon B – Pinot Noir N: – buď jednoduchý Guyotov rez s najviac 10 očkami na ker, z toho najviac 8 očiek na ťažni, a s jedným alebo dvomi čapíkmi s najviac 2 očkami, – alebo krátky rez (kordón Royat alebo v prípade odrody Pinot Noir N vedenie Gobelet alebo vejárovitá palmeta) s najviac 12 očkami na ker a s rezom na čapíky s najviac 2 očkami. Odroda Gamay N: – buď jednoduchý Guyotov rez s najviac 8 očkami na ker, z toho najviac 6 očiek na ťažni, a s jedným alebo dvoma čapíkmi s najviac 2 očkami, – alebo krátky rez (kordón Royat, vedenie Gobelet alebo vejárovitá palmeta) s najviac 10 očkami na ker a s rezom na čapíky s najviac 2 očkami.

Dopestovanie do kordónu Royat je obmedzené najviac na štyri roky. Počas tohto obdobia je povolený jednoduchý alebo dvojitý Guyotov rez. Na ťažni sa nachádza najviac 8 očiek. Nahrádzanie krov viniča vedených kordónom Royat, nesmie ročne prekročiť 20 % krov rastúcich vo vinohrade, – alebo krátky rez (vedenie Gobelet alebo vejárovitá palmeta) s najviac 10 očkami na ker a s rezom na čapíky s najviac 1 alebo 2 očkami.

b) Maximálne výnosy

Biele vína

75 hektolitrov na hektár

Červené a ružové vína

69 hektolitrov na hektár

6. Vymedzená zemepisná oblasť

Zber hrozna, vinifikácia, výroba a vyzrievanie vín sa uskutočňujú na území týchto obcí (zoznam zostavený na základe úradného zemepisného kódexu z roku 2019): – departement Loiret: Beaulieu-sur-Loire, Bonny-sur-Loire, Briare, Gien, Ousson-sur-Loire, Thou, – departement Nièvre: Alligny-Cosne, La Celle-sur-Loire, Cosne-Cours-sur-Loire, Myennes, Neuvy-sur-Loire, Pougny, Saint-Loup, Saint-Père.

7. Hlavné muštové odrody

Gamay N

Pinot noir N

Sauvignon B – Sauvignon blanc

8. Opis súvislostí

Súvislosť so zemepisnou oblasťou

Zemepisná oblasť je na východe obklopená výbežkami masívu Morvan a pahorkami prírodnej oblasti Puisaye a na západe a juhozápade pahorkami prírodnej oblasti Sancerrois. Rozprestiera sa od severu na juh na úzkom, približne 45-kilometrovom páse svahov orientovaných na severozápad, ktorý sa tiahne pozdĺž rieky Loiry až po obec Cosne-Cours-sur-Loire, ako aj na svahoch orientovaných na juh a juhovýchod, ktoré sa nachádzajú na brehoch niekoľkých prítokoch rieky Loiry na východ od obce Cosne-Cours-sur-Loire. Pozemky, ktoré sú vymedzené špecificky na pestovanie hrozna, sa sústreďujú na svahoch a okrajoch plošín, ktoré lemujú rieku Loiru a jej prítoky. Pôdy, ktoré sa vzhľadom na topografickú polohu môžu vyznačovať veľkým množstvom hrubozrnných zložiek, sa vyvinuli na vápencových horninách z obdobia vrchnej jury (kimeridž a portland), alebo na kriedových útvaroch z obdobia cenomanu a turónu , alebo na vápencových útvaroch jazerného pôvodu z obdobia eocénu. Vyskytuje sa tu prechodná klíma na pomedzí oceánskeho a kontinentálneho vplyvu. Rieka Loira plní úlohu tepelného regulátora, čo platí aj o údoliach, ktoré zo svahov odvádzajú chladný vzduch. Úhrn zrážok je nízky (približne 650 milimetrov ročne) vplyvom föhnového efektu spôsobeného blízkosťou pahorkov Sancerrois, ktorých výška dosahuje 434 metrov. Vinič pestovaný v nadmorskej výške od 180 do 250 metrov je teda chránený pred západnými vlhkými vetrami.

Opis ľudských faktorov, ktoré sú rozhodujúce pre súvislosť

V obci Cosne-Cours-sur-Loire boli objavené jadierka hrozna z 2. storočia, čo je dôkazom starobylej tradície pestovania viniča v údolí Loiry, kde sa sústreďujú ďalšie známe vinohradnícke oblasti. Ďalším dôkazom vysokej kvality produkcie sú písomnosti z obdobia stredoveku, v ktorých sú zaznamenané nákupy vína Giennois určeného na dvor kráľa Karola VI. Hrad Cosne-Cours-sur-Loire, ktorý dal v 13. storočí postaviť gróf z Auxerre, mal vinohrad a hrozno sa vyrábalo veľkých pivniciach. K rozvoju vinohradníckej oblasti prispela aj výstavba niekoľkých opátstiev v regióne. K tomuto vývoju významnou mierou prispeli cisterciánske opátstvo Roche na území dnešnej obce Myennes a templárske kláštory.

Vodné cesty (napríklad rieka Loira a umelo vybudované kanály Canal de Briare a Canal latéral à la Loire), veľmi skoro umožnili prepravu vín do hlavného mesta, vďaka čomu táto vinohradnícka oblasť prekvitala a získala punc jedinečnosti. V roku 1827 Jean-François Née de La Rochelle vo svojich memoároch „Mémoires pour servir à l’histoire du Nivernais et Dionzais“ uvádza, že „viniču dobre darí na svahoch neďaleko obce Cosne“ a že „…. [obchod v obci Cosne sa okrem iného orientuje na víno, drevo …]. Tunajší prístav je veľký a obchodné lode sú naplno vyťažené. “ V roku 1890, tesne pred epidémiou fyloxéry, mali vinohradnícke plochy v obvode Gien rozlohu 2 300 hektárov; v kantóne Cosne-Cours-sur-Loire to bolo Syndicat anti-phylloxérique de Gien založený v roku 1886 a Syndicat anti-phylloxérique de Cosne-Cours-sur-Loire založený v roku 1888), ktorých cieľom bola spočiatku ochrana vinohradníckej oblasti. Tieto odborové zväzy vyvíjali veľkú snahu o uznanie reputácie svojich vín.1 500 hektárov. Počas epidémie fyloxéry si vinári založili odbory (

Dobré meno vín oblasti Giennois sa upevnilo najmä po skončení druhej svetovej vojny. V tom čase sa červené vína vyrábali sceľovaním odrôd Gamay N a Pinot Noir N a na výrobu bielych vín sa používala odroda Sauvignon B. Prvá zemepisná oblasť šiestich obcí (vrátane obce Gien) v departemente Loiret sa stala zemepisnou oblasťou označenia pôvodu „vin délimité de qualité supérieure“ uznaného v roku 1954, ku ktorým v rokoch 1964 a 1966 pribudlo osem obcí v departemente Nièvre, ktoré až dovtedy využívali jednoduché označenie pôvodu „Cosne-sur-Loire“. Táto vinohradnícka oblasť bola v roku 1998 uznaná ako „appellation d’origine contrôlée“ (AOC je francúzska obdoba CHOP).

V roku 2010 mali vinohradnícke plochy rozlohu 195 hektárov a obhospodarovalo ich 40 vinárov. Produkcia predstavovala približne 8 000 hl. Biele vína predstavovali 50 % produkcie, červené vína 30 % a ružové vína zvyšných 20 %.

Opis výrobku a príčinného vzťahu

Biele vína sú suché a vyznačujú sa mineralitou a sviežosťou. Najčastejšie sa vyznačujú arómami duly a bielych kvetov. Ružové vína sú jemné a delikátne, pri nástupe sa často vyznačujú ľahkými korenistými tónmi a na konci ovocnými tónmi s arómami zrelého ovocia a vinohradníckej broskyne. V červených vínach sa spája rafinovanosť a ovocnosť. Často sa objavujú zmiešané arómy drobného červeného a čierneho ovocia a korenistých tónov.

V roku 1973 slávny ampelograf Louis Levandoux uviedol, že: „nestačí tu zohľadniť len prírodný faktor, ide skôr o súčinnosť viacerých priaznivých faktorov. Najlepší obraz o nich poskytuje tektonika a model miestneho reliéfu. [...] Vinohradnícku oblasť Coteaux du Giennois teda tvorí pahorkatina, ktorá sa tiahne od východu na západ a ktorej južné, juhovýchodné a juhozápadné svahy a západný útes sú vhodné na pestovanie viniča, z ktorého sa vyrábajú kvalitné vína“. Tieto slová výborne vystihujú priaznivé zemepisné a poveternostné podmienky zemepisnej oblasti. Výhodná orientácia svahov s vápnitým alebo kremičitým terénom, špecifická klíma súvisiaca s odvodňujúcim vplyvom rieky Loiry a vplyvom föhnového efektu spôsobeného blízkosťou pahorkov Sancerrois na západe zemepisnej oblasti umožňujú rýchly rast viniča a dobrú zrelosť hrozna pri zbere.

Vymedzená pozemková oblasť zberu hrozna zahŕňa len pozemky s pôdami s dobrými tepelnými vlastnosťami. Vína Coteaux du Giennois vďačia za svoju kvalitu výberu pozemkov na pestovanie viniča, ako aj adaptácii a dôslednému využívanie pestovateľských metód, ktoré si v priebehu generácií osvojila vinohradnícka komunita. Sceľovaním odrôd Gamay N a Pinot N, ktoré sú husto vysadené najmä na južne orientovaných svahoch, sa môže naplno rozvinúť potenciál vína a vyrábané červené víno je originálne, ovocné a živé.

Odroda Sauvignon B, ktorej potenciál sa môže na týchto svahoch naplno rozvinúť, sa vyznačuje stupňom zrelosti, ktorý sa rokmi nemení a umožňuje výrobu sviežich a originálnych vín. Tieto dve odrody sú „vlajkovými“ odrodami označenia a v roku 2010 predstavovali polovicu produkcie.

Kolektívne úsilie o výrobu originálnych vín, ktoré sa vynaložilo v posledných desaťročiach, sa prejavuje na stálom a pravidelnom raste tejto vinohradníckej oblasti, ktorá si postupne nachádza miesto medzi silnými a renomovanými vinohradníckymi oblasťami.

9. Ďalšie základné podmienky (balenie, označovanie, iné požiadavky)

Právny rámec:

Vnútroštátne právne predpisy

Druh dodatočnej podmienky:

Výnimka pre výrobu vo vymedzenej zemepisnej oblasti

Opis podmienky:

Oblasť v bezprostrednej blízkosti, ktorá je vymedzená na základe výnimky pre vinifikáciu, výrobu a vyzrievanie vín, tvorí územie týchto obcí (zoznam zostavený na základe úradného zemepisného kódexu z roku 2019): – departement Cher: Bannay, Bué, Crézancy-en-Sancerre, Jalognes, Menetou-Râtel, Ménétréol-sous-Sancerre, Montigny, Neuvy-Deux-Clochers, Saint-Satur, Sainte-Gemme-en-Sancerrois, Sancerre, Sury-en-Vaux, Thauvenay, Veaugues, Verdigny, Vinon, – departement Loiret: Saint-Brisson-sur-Loire, – departement Nièvre: Bulcy, Garchy, Mesves-sur-Loire, Pouilly-sur-Loire, Saint-Andelain, Saint-Laurent-l’Abbaye, Saint-Martin-sur-Nohain, Tracy-sur-Loire, – departement Yonne: Lavau.

Právny rámec:

Vnútroštátne právne predpisy

Druh dodatočnej podmienky:

Dodatočné ustanovenia o označovaní

Opis podmienky:

a) Všetky nepovinné údaje sa na etiketách uvádzajú písmom, ktorého veľkosť na výšku ani na šírku nesmie prekročiť dvojnásobok veľkosti znakov tvoriacich názov chráneného označenia pôvodu.

b) Zemepisné označenie „Val de Loire“ musí byť uvedené písmom, ktorého veľkosť na výšku ani na šírku nesmie prekročiť dve tretiny veľkosti znakov tvoriacich názov chráneného označenia pôvodu.

c) Na etiketách vín s chráneným označením pôvodu sa môže uvádzať názov menšej zemepisnej jednotky za predpokladu, že: – ide o miestny názov zapísaný v katastri, – je uvedená v hlásení o úrode.

Odkaz na špecifikáciu výrobku

http://info.agriculture.gouv.fr/gedei/site/bo-agri/document_administratif-969d4bf1-b8ce-4792-af8b-8fd3b96dda75

(1) Ú. v. EÚ L 9, 11.1.2019, s. 2.